open-index/open-wikipedia-markdown huggingface dataset:
Bisera Turković

**Bisera Turković**, cognomine nativo *Rešić* (Sisciae in urbe die 8 Decembris 1954 natus) est politica Bosniae.

Zagrabiae, ubi pater eis annis habitabat, educata est. Alumna est universitatis Seraiensis, ubi iuribus, et Instituti Technologici Phillip Melburniae in urbe, ubi administrationi iustitiae criminalis studuit.

Ministra ab integratione Europaea fuit a die 6 Iunii 2000 usque in 22 Ianuarii 2001. Legata Vasingtoniae ab anno 2005 usque in 2009 excubabat. Recentius ministra a rebus externis Bosniae a die 23 Decembris 2019 meret.

## Bibliographia 
* "F(oreign) M(inister) Turkovic: BiH remains firmly committed to Ukraine’s Sovereignty and Territorial Integrity" in *Sarajevo Times* (25 Februarii 2022)

Categoria:Politici Bosniae
Categoria:Legati Bosniae
Categoria:Nati 1954
Categoria:Homines vivi
Categoria:Incolae Iugoslaviae
Categoria:Alumni Universitatis Saraievoensis
Categoria:Alumni institutorum technologicorum Melburnensium
Categoria:Ministri rerum externarum
Brianus Kemp

**Brianus Kemp**, vulgo plene *Brian Porter Kemp* (Athenis in urbe Georgiae die 2 Novembris 1963 natus) est politicus Civitatum Foederatarum.

Alumnus est universitatis Georgiae ubi agriculturae studuit. Factionis republicanae membrum, senator civitatis Georgiae fuit ab anno 2003 usque in 2007. Secretarius civicus Georgiae a die 8 Ianuarii 2010 usque ad 8 Novembris 2018 meruit, gubernatoribus Sonny Perdue et Nathan Deal. Cui successor ipse gubernator eodem anno electus, die 14 Ianuarii 2019 rite inductus est.

## Nexus externi 
* Max Greenwood, "Kemp defeats Perdue in Georgia, a major blow to Trump" (24 Maii 2022) apud *The Hill*

Categoria:Nati 1963
Categoria:Homines vivi
Categoria:Politici Civitatum Foederatarum
Categoria:Gubernatores Georgiae
Categoria:Alumni Universitatis Georgiae
Boris Pistorius

**Boris Pistorius** (Osnabrugae in urbe die 14 Martii 1960 natus) est politicus Germaniae.

Filius est politicae Ursulae Pistorius. Alumnus est universitatum Osnabrugensis et Monasteriensis; breve temporis spatium universitatem Catholicam Occidentalem Andecavis in Francia frequentavit.

Praefectus urbi Osnabrugae a die 7 Novembris 2006, deinde minister a rebus internis regiminis Saxoniae Inferioris a die 19 Februarii 2013 meruit. Subito die 17 Ianuarii 2023 minister foederalis a munitione promotus est, primo ministro Olao Scholz.

## Notae 
## Bibliographia 
* Kate Connolly, "Germany’s no-nonsense new defence minister faces early test over Ukraine" in *The Guardian* (17 Ianuarii 2023)

## Nexus externi 
* "Innenminister Boris Pistorius" apud regimen Saxoniae Inferioris

Categoria:Nati 1960
Categoria:Homines vivi
Categoria:Politici Germaniae
Categoria:Praefecti urbibus Germanicis
Categoria:Ministri munitionis
Categoria:Alumni Universitatis Osnabrugensis
Categoria:Alumni Universitatis Monasteriensis
Categoria:Alumni Universitatis Catholicae Andegavensis
Solanum mammosum

***Solanum mammosum*** (binomen a Carolo Linnaeo anno 1753 statutum) est planta florens familiae Solanacearum quae in Africa sub climate tropico sponte gignitur. Alibi saepe colitur propter fructus speciosos mammosos.

## Bibliographia 
* Z. O. Gbile, S. K. Adesina, "Nigerian Solanum Species of Economic Importance" in *Annals of the Missouri Botanical Garden* vol. 75 (1988) pp. 862-865 JSTOR
* Robert H. Miller, "A Morphological Study of Solanum mammosum and Its Mammiform Fruit" in *Botanical Gazette* vol. 130 (1969) pp. 230-237 JSTOR
* 
* 

## Nexus externi 
* Marianne Jennifer Datiles, Pedro Acevedo-Rodríguez, "Solanum mammosum (nipplefruit nightshade)" apud *CABI Compendium*

Categoria:Solanum subg. Leptostemonum
Categoria:Plantae ornamentales
Categoria:Plantae venenosae
Medicina Plinii

***Medicina Plinii*** est compendium medicamentorum Latine scriptum, magna parte e *Naturali historia* Plinii extractum. Prima recensio *Medicinae Plinii* saeculo fere IV, recensio aucta (saepe *Physica Plinii* appellata) saeculo fere VII compositas esse censentur. Erant qui auctorem huius tractatus "Plinium iuniorem" vel "Plinium Secundum iuniorem" nuncupabant. Paulus Iovius inscriptionem se Novi Comi in urbe repperisse asseveravit qua commemoratus sit medicus quidam "Plinius Valerianus" appellatus, cui sine testimoniis hoc compendium attribui suasit:
:... ille Plinius, qui elegantem librum de morbis atque remediis conscripsit. Fuit is proculdubio Plinio naturalis historiae scriptore et Plinio Caecilio posterior, vocatusque est Plinius Valerianus Medicus, cuius marmoreum sepulchrum Comi, ubi Pliniorum familia floruit, in templo divi Probini, atque sacrae labello suppositum et pulcherrimis incisum characteribus conspicitur.

## Notae 
## Bibliographia 
; Editiones
* 1509 : Tommaso Pighinucci, ed. Romae: Stephanus Guillery
* 1528 : , ed., *De re medica* (Basileae: Andreas Cratander) ff. 12r-81v
* 1547 : *Medici antiqui omnes* (Venetiis: Aldi) ff. 164r-201v
* 1875 : Valentinus Rose, ed., *Plinii Secundi quae fertur, una cum Gargilii Martialis, medicina*. Lipsiae: Teubner Textus apud *Internet Archive*
* 1964 : Alf Önnerfors, ed., *Plinii Secundi Iunioris qui feruntur de medicina libri tres*. Berolini: Akademie-Verlag
* 1975 : Alf Önnerfors, ed., *Physica Plinii Bambergensis (Cod. Bamb. med. 2, fol. 93v-232r)*. Hildeshemii: Georg Olms, 1975

; Eruditio
* "Valerianus, C. Plinius" in 

Categoria:Litterae Latinae aetatis Imperii
Categoria:Litterae Latinae mediaevales
Categoria:Libri de medicamentis
Michaela Lujan Grisham

**Michaela Lujan Grisham**, nomine nativo *Michelle Lynn Lujan* (Los Alamos in urbe die 24 Octobris 1959 nata) est politicus Civitatum Foederatarum.

E stirpe politicorum Neomexicanorum cognominis *Luján* orta, sed odontologi filia, in urbe Sanctae Fidei educata est. Alumna est universitatis Neomexicanae in urbe Albuquerque ubi arti ingeniariae iuribusque studuit. Auxilia senibus civitatis Neomexicanae ab annis 1990 direxit; secretaria a valetudine anno 2004 promota est, gubernatore Gulielmo Richardson. Legata est camerae repraesentantium Civitatum Foederatarum pro civitate Novo Mexico a die 3 Ianuarii 2013 ad 1 Ianuarii 2019; quo die, gubernatrix iam electa, rite inducta est.

## Nexus externi 
* Morgan Lee, "New Mexico elects Democrat Michelle Lujan Grisham governor" (7 Novembris 2018) apud *AP News*

Categoria:Nati 1959
Categoria:Homines vivi
Categoria:Politici Civitatum Foederatarum
Categoria:Gubernatores Novi Mexici
Categoria:Alumni Universitatis Neomexicanae
Categoria:Legati Camerae Repraesentantium Civitatum Foederatarum
Vexillum Bielogrodae

thumb|Vexillum Bielogrodae
**Vexillum Bielogrodae** est vexillum Bielogrodae urbis Russiae, quod die 22 mensis Iulii anno 1999 probatum est ex consilio Deputatorum Urbis Bielogrodae N. 321 et in Registrum Heraldicum Foederationis Russicae cum numero 978 in 2002 cum adnotatione publica inclusum est.

## Descriptio 
Vexillum leonem aureum, stantem in pedibus posterioribus, in fundo azureo super clavum album depingit; aquila argentea super leonem volat. 

## Historia
Signa urbis plus quam 300 annos ante nata sunt, regnante Petro I. Tsar loricam militibus Bielgorodae in honorem victoriae Suecicae in proelio Poltavensi obtulit (1709). Anno 1712, lorica in vexillo cohortis Bielogrodae depicta est, et anno 1727 novae provinciae formatae symbolum facta est.

## Notae
## Nexus externi 
*De vexillo Bielogrodensi in *MilitaryArms*

Categoria:Vexilla
Categoria:Regio Bielogrodensis
Autophagocytosis

[thumb|**A** Diagramma cursus autophagocytosis, qui [autophagosomata (AP) et autolysosomata (AL) generat, **B** Micrographia electronica eorum, in corpore adiposo larvae muscae fructuariae, **C** AP coloratione fluorescente (maculae lucidae parvae) in hepatocyto muris esurientis.]]
**Autophagocytosis** (Graecis verbis *αὐτόφαγος*, digestio sui, et *κύτος*, cavum, cellula) describit naturalis digestio cellulae ad materias non necessarias vel dysfunctionales delendas, ope lysosomatum. Notio Anglica *autophagy* anno 1963 inventa est ab Christiano de Duve, qui anno 1974 pro operibus de lysosomatibus Praemium Nobelianum physiologiae et medicinae accepit. Ope autophagocytosis intracellularis digestio ordinata et regeneratio partium cellulae fieri potest. Autophagocytosis systema dynamicum consideranda est, non solum cursus degrationis simplicis, sed etiam generationis novarum partium et energiae ad cellulas renovandas, velut homoeostasis.

Genera quattuor descripta sunt: *macro*autophagocytosis (materiae maioris ut organellorum dysfunctionalium, cursus principalis), *micro*autophagocytosis (materiae minoris cytoplasmaticae), autophagocytosis comite reddita (iter specificum ope complexus *HSPA8* (comites *hsc70*)), crinophagocytosis (fusio directa cum lysosomate, celeris). Macroautophagocytose ineunte primum ab reticulo endoplasmatico structura sphaerica, omegasoma, formatur; deinde materia destruenda circumcluditur *ab phagophora*, processus omegasomatis cum coniunctione mitochondriorum; cum formatione membranae duplicis circum materiam vocitatur *autophagosoma*. Denique fusio inter autophagosoma et lysosoma fit, cum formatione *autolysosoma*tis.

In senectute debiliatio autophagocytosis observatur.

Vitia autophagocytosis cum morbis hominis coniuncta sunt, ut neurodegenerativis et cancerosis. Nimirum scientia ad inductionem therapeuticam autophagocytosis spectat.

Ne confundas autophagocytosis cum: 
* Autophagia (Anglice: *autophagy*), quae autem ad subcategoriam vulneris sui perturbationis psychiatricae, qua vulnera mordendo consumendove corporis oriuntur, refert.
* Lipophagocytosis (Anglice: *lipopphagy*), quae ad degradationem lipidorum tantum refert. 

## Notae 
* Apoptosis
* Morbus Alzheimer
* Morbus Parkinsonianus
* Sclerosis lateralis amyotrophica
* Yoshinori Ohsumi

## Nexus externi 
* ''The New York Times: Exercitatio purgatorium domesticum corporis 

Categoria:Immunologia
Vesleius Moore

**Westley Watende Omari Moore**, vulgo saepius *Wes Moore* (Takoma Park in urbe die 15 Octobris 1978 natus) est politicus Civitatum Foederatarum.

Annum quintum agens patrem amisit: deinde a matre apud avum maternum presbyterum, qui ex Iamaica migraverat, Bronx in burgo Neo-Eboracensi educatus est. Alumnus est academiae militaris Valley Forge, universitatis Hopkinsiensis, etiam collegii de Wolfson Oxoniensium: ibi tanquam scholaris Rhodianus receptus est.

Gubernator Terrae Mariae die 8 Novembris 2022 electus, die 18 Ianuarii 2023 rite inductus est.

## Bibliographia 
* Brakkton Booker, "Wes Moore makes history as Maryland’s first Black governor" (8 Novembris 2022) apud *Politicos*
* Sydney Trent, "Wes Moore tried to run away from military school. It changed his life instead" in *Washington Post* (2 Novembris 2022)

Categoria:Nati 1978
Categoria:Homines vivi
Categoria:Politici Civitatum Foederatarum
Categoria:Gubernatores Terrae Mariae
Categoria:Alumni academiae Valley Forge
Categoria:Alumni Universitatis Hopkinsiensis
Categoria:Alumni Universitatis Oxoniensis
Categoria:Scholares Rhodiani
Neuma

thumb|Ancus

 (sive  sive ) seu  (), antea , est figura notarum, quibus melismatica cantus Gregoriani ornamenta designantur.
 
## Usus 
Ita utilissime describitur ascensus et descensus melodiae necnon congruentia toni cum syllaba. Medio sic dicto aevo rituum liturgicorum musicam tradere coeperunt. Forma vetus ab saeculo octavo lineolas, hamos ancos curbatosque, puncta habet quae primo visu stenographiae similant. In cursu temporis figurae vestigiis equis simulata sunt et magis crassa facta sunt, praesertim quando tonorum altitudo linea F fixata est.

Guido Aretinus in figuris ponendis regulas statuerat, quas regulas usque nunc servamus. Ita incertitudo de sonorum altitudine valde minuta est. Praeter figuras crassas (quae etiam *notae Germanica* sive *notae Gothicae* nuncupantur) ex saeculo XII *nota quadrata/quadriquarta* cum capitibus quadratis (e.g. Romana nota choralis) apparuit, quae scripturam mensuralem sibi adoptaverat. Sed sine linea neumarum interpretatio fieri non potest quippe quae ipsae intervallorum magnitudinem sileant et directionem modorum forte tantummodo prodant.

## Termini technici 
*virga/virgula et punctum: pro nota una separata
*pes/podatus: pro intervallo uno in altum
*clivis/flexa: pro intervallo in bassum
*tremula, quilisma, plica etc.: signa de recto modo recitandi
Alii velut gnomo, epiphonus, cephalicus, oriscus, ancus, tramea, sinuosa, strophicus, bivirgis, trivirgis, distropha, semivocalis aut synonyma aut combinatio sunt.

## Nexus externi 
*de neumis recte scribendis monstratio
*introductio in mundum neumarum captantem

## Notae 
Categoria:Notatio musica
Alkekengi officinarum

***Alkekengi officinarum***, saepe post Carolum Linnaeum *Physalis alkekengi* nuncupata, est species plantarum florentium et fructiferarum familiae Solanacearum in Asia occidentali sponte gignens. *Alkekengi officinarum* fructus comestibiles et in medicina utiles producit; qui fructus in "lampade" vel calyce rubricolore reconduntur.

## Nomen 
Nomen generis *Alkekengi* nomenque speciei *Alkekengi officinarum* Philippus Miller anno 1754 in editione quarta abbreviata operis *The Gardeners Dictionary* primus construxit, Ergo nomen generis *Alkekengi* restitutum a botanicis hodiernis Millero attribuitur, sed nomen speciale *officinarum* Conrado Moench qui in catalogo horti botanici Marburgensis speciem rite Latine descripsit. Apud Avicennam (qui anno 1025 *Canonem* suam ita dictam composuit) e versionibus Latinis saeculo XV impressis nomen "alkekengi" reperitur; unde in alios fontes tam Latinos quam Francogallicos (*alcakange*, *alkékenge* etc.) saeculis XV et XVI transmittitur.

## Notae 
## Bibliographia 
[thumb|Planta *Alkekengi officinarum*, fructus ferens, [Helsingia (Finnia)|Helsingiae in horto botanico virens]]
; Fontes antiquiores
* c. 80 : 
* saec. II ineunte? : 
* c. 200 : 
* 1484 : 
* 1512 : 
* 1753 : 
* 1754 : 
* 1802 : 

; Eruditio
* Shangguo Feng et al., "Complete chloroplast genomes of four Physalis species (Solanaceae): lights into genome structure, comparative analysis, and phylogenetic relationships" in *BMC Plant Biology* vol. 20 (2020) no. 242
* 
* 
* 

## Nexus externi 
Categoria:Taxa Moench
Categoria:Taxa 1802
Categoria:Solanaceae
Categoria:Fructus
Categoria:Plantae medicinales
Categoria:Plantae ornamentales
Categoria:Fruges Asiae occidentalis
Physalis peruviana

***Physalis peruviana*** (binomen a Carolo Linnaeo anno 1763 statutum), apud Peruanos *aguaymanto*, est species plantarum florentium et fructiferarum familiae Solanacearum. In regionibus Andinis sponte gignitur; in Peruvia Brasiliaque colitur et ad cibum adhibetur. Saeculo XVIII exeunte in Europam, saeculo XIX ineunte in Africam Australem, Australiam, Novam Zelandiam introducta est. Sub climate tropico perennis, sub temperato annua viget.

Fructus immaturi virides non sunt edules propter  quae in illis continetur. Fructus maturi, colore flammei, crudi comeduntur, in suco contunduntur, in confectura condiuntur (adiecto pectino). Ferculis salsisque in arte coquinaria Peruana immittuntur.

## Notae 
## Bibliographia 
* Marcio dos Santos et al., "Origin, evolution and strategies for the genetic improvement of physalis" in *Ciência Rural* vol. 53 no. 7 (2023)
* 
* Shangguo Feng et al., "Complete chloroplast genomes of four Physalis species (Solanaceae): lights into genome structure, comparative analysis, and phylogenetic relationships" in *BMC Plant Biology* vol. 20 (2020) no. 242
* Louis Girault, *Kallawaya: guérisseurs itinérants des Andes* (Lutetiae: ORSTOM, 1984) p. 386 
* Carolus Linnaeus, *Species Plantarum* ed. 2a vol. 2 (1763) pp. 1670–1671
* András Mihály Paksi et al., "Physalis peruviana L.: an alternative crop for small scale farms" in *Cereal Research Communications* vol. 35 (2007) pp. 877-880 JSTOR
* L. A. Puente et al., "Physalis peruviana L., the Multiple Properties of a Highly Functional Fruit: a Review" in *Food Research International* vol. 44 (2011) pp. 1733-1740
* Mayra Saby Bazalar Pereda, Mónica Azucena Nazareno, Carmen Inés Viturro, "Volatile compound profile and sensory features of cape gooseberry (Physalis peruviana Linnaeus): comparative study between cultivated and wild fruits" in *European Food Research and Technology* (2022)
* Juan Carlos de la Vega et al., "Conservation advances on Physalis peruviana L. and Spondia purpurea: a review" in *Food Science and Technology* (Campinas) vol. 42 (2022) e27520

## Nexus externi 
thumb|upright=0.75|Fructus maturus e calyce emergens
[thumb|upright=0.75|[Cocktail vel potio mixta *aguaymanto sour*: ex aqua vitae *pisco* (vide Pisco sour) cum suco *Physalidis peruvianae*, glacie adiecta, fit]]
[thumb|upright=1.25|[Ars coquinaria Peruana: Offa carnis vicugnae e salsa *Physalidis peruvianae* cum patatis frictis acetariaque Huaraz in urbe inlata]]

* "Discover the aguaymanto, one of the best foods produced in Peru" apud *Perú.info*

Categoria:Physalis
Categoria:Species plantarum
Categoria:Taxa Linnaei
Categoria:Taxa 1763
Categoria:Fruges Americae australis
Categoria:Fructus
Categoria:Alimenta Peruviana
Physalis longifolia

***Physalis longifolia*** est species plantarum florentium et fructiferarum familiae Solanacearum. In Civitatibus Foederatis mediis occidentalibusque et regionibus adiacentis Canadae Mexicique sponte gignitur: ibi fructus colliguntur, coquuntur, in medicina adhibentur.

## Notae 
## Bibliographia 
* 
* 
* 

## Nexus externi 
thumb|Fructus *Physalidis longifoliae* virides (pendentes) et maturi (in terra iacentes, capsis semiapertis)

Categoria:Physalis
Categoria:Species plantarum
Categoria:Taxa Nuttall
Categoria:Taxa 1836
Categoria:Plantae medicinales
Categoria:Fructus
Categoria:Pabulata Americae septentrionalis
Physalis viscosa

***Physalis viscosa*** (binomen a Carolo Linnaeo anno 1753 statutum) est species plantarum florentium et fructiferarum familiae Solanacearum quae in America Media sponte gignitur et in America Septentrionali introducta est.

## Bibliographia 
* 
* T. W. Donaldson, "Chemical control of prairie ground cherry (Physalis viscosa L.)" in *Australian Weeds* vol. 3 (1984)
* 
* 
* Janet R. Sullivan, "Systematics of the Physalis viscosa Complex (Solanaceae)" in *Systematic Botany* vol. 10 (1985) pp. 426-444 JSTOR

## Nexus externi 
Categoria:Physalis
Categoria:Species plantarum
Categoria:Taxa Linnaei
Categoria:Taxa 1753
Categoria:Pabulata Americae mediae
Categoria:Fructus
Physalis philadelphica

***Physalis philadelphica*** (binomen ab Ioanne Baptista Lamarck anno 1786 statutum) est species plantarum florentium et fructiferarum familiae Solanacearum. In Mexico et Novo Mexico colitur ibique ad coquinam adhibetur.

Secundum botanicos plurimos ***Physalis ixocarpa*** (Brot. ex Hornem.), anno 1819 definita, et *P. philadelphica* sunt synonyma: alii has species distinguunt; sunt qui *P. philadelphicam* subsp. *ixocarpam*, varietatem cultam, accipiunt. Ambas species vel varietates in usum coquinarium sine distinctione adhibentur.

## Notae 
## Bibliographia 
thumb|Fructus *Physalidis philadelphicae* e capsis extracti, ad coquinam parandi
; De re botanica
* J. P. Del Monte, E. Sobrino, "Solanum sarrachoides and Physalis philadelphica (Solanaceae) in Spain – two largely neglected weeds" in *Willdenowia* vol. 23 (1993) pp. 91–96
* "Coqueret de Philadelphie" in Ioannes Baptista Lamarck in *Encyclopédie Méthodique: Botanique* vol. 2 fasc. 1 (1786) p. 101
* Mahinda Martínez, Ofelia Vargas-Ponce, Pilar Zamora-Tavares, "Taxonomic revision of Physalis in Mexico" in *Frontiers in Genetics* vol. 14 (2023), vide pp. 32-34 et 40-41
* Semir Maslo, Šemso Šarić, "Physalis philadelphica Lam. (Solanaceae), a new alien species inthe flora of Bosnia and Herzegovina" in *Thaiszia* vol. 31 (2021) pp. 81-86
* C. Pretz, R. Deanna, "Typification and nomenclatural notes in Physalis (Solanaceae) from the United States" in *Taxon* vol. 69 (2020) pp. 170–192
* Keylla Souza dos Santos et al., "Genetic variability of Physalis ixocarpa and P. philadelphica from physicochemical fruit traits" in *Pesquisa Agropecuaria Brasileira* vol. 56 (2021)

; De usu
* Sophie D. Coe, ''America's First Cuisines* (Austinopoli: University of Texas Press, 1994) p. 47
* 
* Charles B. Heiser, *Of Plants and People* (Norman: University of Oklahoma Press, 1985) pp. 130-136  Exemplar mutuabile

## Nexus externi 
[thumb|[Ars coquinaria Mexicana: *Tamal verde*, ita nuncupata, salsa viridi farta]]
[thumb|[Ars coquinaria Mexicana: Frusta tortillarum cum tribus embammatibus oblata: prima acie salsa viridis (e fructu physalidis) videtur]]

* "Physalis ixocarpa Brot. ex Hornem." apud *World Flora Online''

Categoria:Physalis
Categoria:Species plantarum
Categoria:Taxa Lamarck
Categoria:Taxa 1786
Categoria:Fruges Americae mediae
Categoria:Alimenta Mexicana
Categoria:Fructus
Christophorus Hipkins

**Christophorus Ioannes Hipkins**, vulgo saepius *Chris Hipkins* (Hutt Valley in pago prope Wellington die 5 Septembris 1978 natus) est politicus Novae Zelandiae.

Alumnus est Universitatis Victorianae Vellingtonensis: ibi cum aliis quadraginta, tumultu accusatus (sed falso), a vigilibus prehensus est. In rebus politicis operam dedit: consiliarius fuit politicis Trevor Mallard, ministro et legato futuro, et Helena Clark, prima ministra futura. Factionis laboris membrum, legatus est parlamento Novozelandensi pro circulo Remutaka ab anno 2008. Minister eruditionis die 26 Octobris 2017, minister a valetudine die 2 Iulii 2020, minister a pandemia COVID-19 die 6 Novembris 2020, minister a vigilibus die 14 Iunii 2022 factus est. Prima ministra Hyacintha Ardern demissionem petente, ille dux factionis laboris die 22 Ianuarii 2023 electus est. Primus minister die 25 Ianuarii eiusdem anni rite inductus est.

## Nexus externi 
* "Chris Hipkins: From Head Boy to Prime Minister" (21 Ianuarii 2023) apud *Radio New Zealand*

Categoria:Nati 1978
Categoria:Homines vivi
Categoria:Politici Novae Zelandiae
Categoria:Alumni Universitatis Victorianae Vellingtonensis
Categoria:Ministri valetudinis
Categoria:Ministri eruditionis
Categoria:Gubernatores civitatum
Bimalā Rāī Pauḍyāla

**Bimalā Rāī Pauḍyāla**, devanagari विमला राई पौड्याल, est politica Nepaliae.

Alumna est universitatis Mancuniensis, Instituti scientiarum socialium iuxta universitatem Roterodamensem, etiam Universitatis Tribhuvanae. Professor adiuncta meret apud Universitatem Agronomicam et Silvicolam Nepalensem.

Apud ordines evolutionis internationalis et instituta climatis mutantis operam dedit. Membrum est factionis communisticae. Legata est, a regimine nominata, parlamenti Nepalensis. A die 17 Ianuarii 2023 ministra a rebus externis Nepaliae meret, primo ministro Puṣpa Kamala Dāhāla. 

## Bibliographia 
* "New foreign minister stresses non-alignment" in *Kathmandu Post* (18 Ianuarii 2023)

Categoria:Nati saeculo 20
Categoria:Politici Nepaliae
Categoria:Homines vivi
Categoria:Alumni Universitatis Mancuniensis
Categoria:Professores Instituti et Universitatis Agronomicae Nepalensis
Categoria:Alumni Instituti Studiorum Socialium (Haga)
Categoria:Alumni Universitatis Tribhuvanae
Categoria:Ministri rerum externarum
Tampa

thumb|Media urbs.
**Tampa** est urbs in occidentali Floridae litore in Civitatibus Foederatibus, iuxta Sinum Tampae sita. Magnus portus naturalis in Sinu Mexici est, maximum portum maritimum in Florida continens. Urbs tertia a maxima in Florida numeratur, maxima in Area Sinus Tampae, et sedes Hillsborough Comitatus est.

Occidum militare primo fuit, post Castellum Brooke conditum. Tampa anno 1887 rite adiunctus est. Industria bacillorum nicotinorum, a Vincentio Martino Ybor allata, atque industria peregrinationis, a Henrico Planto amplificata, primum urbis incrementum coeperunt. Hodie industriae, peregrinationis, pecuniariae, sanitatis, maritimaeque oeconomiam impellunt. Castra Classis Aeriae MacDill, quae sedes Praesidii Asiae Occidentalis Civitatum Foederatarum et Praesidii Virium Praecipuarum Civitatum Foederatarum est, Tampa aptat.

Tres turmae maioris ludorum foederis pro Tampa contendunt: Tampa Bay Buccaneers ('Praedones Sinus Tampae') Foederis Pediludi Nationali, Tampa Bay Lightning ('Fulmen Sinus Tampae') Foederis Alsulegiae Glacialis Nationali, et Tampa Bay Rays ('Radii Sinus Tampae') Basipilae Maiorum Foederum. Praedones duas palmas (Super Bowl XXXVII anno 2002 et LV anno 2020) vicerunt. Fulmen tertias palmas (annis 2004, 2020, 2021) vicerunt. Palmarum a Praedonibus et Fulmine annis 2020 et 2021 captarum causa, nomen "Champa Bay" (fere 'Sinus Campioampa', portmanteau vocabulorum *campionatus* et *Tampa*) urbi a diurnariis per ludibrium datum est.

## Nexus externi 
Categoria:Loci habitati Civitatum Foederatarum
Categoria:Portus sinus Mexicani
!
Horti Longwood

**Horti Longwood** (Anglice: *Longwood Gardens*) appellatur botanica area quaedam sita ad Kennett Square (Comitatus Chester in Pennsilvania). Res consistunt super quadringentis hectareis ut visitatores vagantes species varias plantarum inspicere possint. Horti Longwood omnibus anni mensibus patent et exhibitiones tam deforis quam deintus ostentantus. Horti diversi consistunt ex silvis, pratulis, fontibus. Sunt loci ad libere ludendum, cendanum, dona acquirenda. 

Horti Longwood ab multis laudantur fontibus optimis. Fontes renovata sunt annis 2014-2017. Alia praedispositio aedificanda nova, “Longwood Reimagined,” anno 2024 finietur. Homines ab omni mundo commeant ut exhibitiones pulchras lucum tempus festum brumale videant. 

Area haec ab Petro Samuele du Pont fundata est anno 1921. Commentum animatum est ab architecturam Italicae et Gallicae. Cum aliquis in hortum intrat, domum du Pontorum visere et explorare potest.

Bello intestino Americano (1861-65) servi, cum cuniculis secretis ad septentrionem vergentibus salvarentur, hoc territorium Pennsilvaniae *Long Woods* vocaverunt. Unde nomen viridarii quoque. 

Cum *Horti Longwood* ubique noti sint visitatoribus multis omnibus anni mensibus gaudent.

## Bibliographia 
* Howard Loxton: *History of the Garden. Its Evolution & Design.* Barnes Noble Books, Londinii 1996, ISBN 978-0-76070-275-8
* William M. Klein: *Gardens of Philadelphia & the Delaware Valley.* Temple University Press, Philadelphiae (PA) 1995, ISBN 978-1-56639-313-3
* Tomasz Anisko: *Plant Exploration for Longwood Gardens.* Timber Press, Portland (OR) 2006, ISBN 978-0-88192-738-2

## Nexus externi 
* situs proprius

## Pinacotheca 

Fasciculus:Longwood fountains.jpg
Fasciculus:Longwood Gardens Bridge.jpg
Fasciculus:Orangery at Longwood Gardens.jpg
Fasciculus:Longwood Gardens Conservatory.jpg
Fasciculus:Longwood Gardens Fountain.jpg
Caecilius Powell

thumb| Caecilius Powell.
[thumb|[Sella commemorativa pro Caecilio Powell.]]
**Caecilius Francius Powell** (natus die 5 Decembris 1903; mortuus die 9 Augusti 1969) fuit physicus Britannicus qui pi-meson, pars particulorum subatomicorum a Hideki Yukawa praedicatum inventus est et anno 1950, Praemium Nobelianum physicae accepit.

Alumnus Universitatis Cantabrigensis fuit.

## Notae 
## Nexus externi 
Categoria:Physici Britanniae
Categoria:Praemium Nobelianum Physicae
Categoria:Alumni Universitatis Cantabrigiensis
Categoria:Nati 1903
Categoria:Mortui 1969
Murray Gell-Mann

**Murray Gell-Mann** (natus die 15 Septembris 1929; mortuus die 24 Maii 2019) fuit physicus Americanus, qui ano 1964 quarcum invenit et anno 1969 Praemium Nobelianum physicae ratione studii physicae particularum elementarium accepit.

Alumnus Universitatis Yalensis et Instituti Technologiae Massachusettensis, professor emeritus Instituti Technologiae Californiensis fuit.

## Notae 
## Nexus externi 
Categoria:Alumni Universitatis Yalensis
Categoria:Physici Civitatum Foederatarum
Categoria:Praemium Nobelianum Physicae
Categoria:Professores Instituti Technologiae Californiensis
Wolfgangus Ratisbonensis

**Wolfgangus Ratisbonensis** (Theodisce: *Wolfgang von Regensburg*; natus circa annum 924 fortasse Pfullingen, mortuus die 31 Octobris Pupping in Austria Superiore) magister scholarum, missionarius et ex anno 972 episcopus fuit. Canonizatus est anno 1052.

## Vita
Postquam Augiae Divite et Herbipoli eruditus est, monachus creatus est in monasterio Einsiedeln anno 964. Ibi erudiendorum inspectoris et decani munere fungebatur annis inter 966 et 971. Inde se totum missioni Hungarorum consecravit. Anno 972 nominatus est episcopus Ratisbonensis episcopatus Pragensis installationem promoturus. Breviter hermitagium quoque in Salzkammergut incoluit. Vita defunctus est cum in Marcham orientalem iter faceret.

Papa Leo IX eum anno 1052 Ratisbonae sanctum declaravit. Wolfgangus factus est patronus agricolarum et lignatorum; tamquam auxiliator generalis invocari solet. Inde ex Medio aevo exeunte cultus eius infloruit in Germania Meridiana, Austria et Helvetia (e.g. ad Einsiedeln, ad pereginatorum locum Düdingen in districtu Sensunae). Opus *Legenda sancti Wolfgangi* secundum verba *Vitae Sancti Wolfgangi*, quae olim Otloh Ratisbonensis (monasterii Emmeram) pepigerat, prelo mandatum est anno 1475. Fontes autem Otloh iam saeculo XI colligerat.

## Nexus externi
* nexus apud DDB
* de Wolfgango in Lexico sanctorum oecumenico
* Uhlirz, Karl, "Wolfgang" apud: *Allgemeine Deutsche Biographie* 44 (1898), p. 118-123 (hic in interreti)

## Notae
Categoria:Sancti
Categoria:Episcopi Ratisbonenses
Categoria:Ratisbona
Ricardus Schmidt-Cabanis

thumb|Ricardus Schmidt-Cabanis

**Ricardus** vulgo *Richard* **Schmidt-Cabanis** (natus die 22 Iunii 1838 Berolini, mortuus ibidem die 11 Novembris 1903) bibliopola, histrio est scriptor satiricus Germanicus fuit.

## Vita et opera 
Schmidt-Canabis in principio librorum commercio se dedicavit antequam anno 1860 ad theatra iret. Inde anno 1867 sanitate deficiente non iam in scaenis se produxit et libros pangere coepit. Berolini pro periodico femineo »Victoria« operam dabat. Annis inter 1869 et 1884 moderator princeps apud folia »Berliner Montagszeitung« factus est, quorum annexum iucundum »Ulk« diu curavit.

Inter saturas liberales-politicas mentionis dignae sint hae: »Verstimmte Akkorde« (Berolini 1868); »Allerlei Humore«, komische Novellen (Berolini 1872); »Was die Spottdrossel pfiff« (poemata politica ad tempus congesta, Berolini 1874); »Zoolyrische Ergüsse« (Berolini 1876); »Der große Struwwelpeter« (Berolini 1877); »Allerlei nette Pflanzen« (cum imaginibus Lotharii Meggendorfer, Monaci 1882); »Auf der Bazillenschau« (Lipsiae 1885); »Die Jungfernrede« (hilaria, Berolini 1883); »Brummstimmen der Zeit« (Berolini 1886); »Südwestafrikanische Reisebriefe Aug. Kulickes« (Dresdae 1887); »Pessimistbeetblüten jüngstdeutscher Lyrik« (Berolini 1887); »Von einem, der auszog, nervös zu werden« (Berolini 1888); »Nervöse Humoresken« (Berolini 1889); »Der lustige Bädeker« (humoristisch-poetischer Führer durch Berlin, Berolini 1890); »Lachende Lieder« (Berolini 1892); »Geheimrats-Jettes Poesiealbum« (Berolini 1896); »Stechpalmenzweige. Bewaffnete Friedensdichtungen« (Berolini 1899).

## Nexus externi 
* nexus apud DDB

Categoria:Scriptores Germaniae
Categoria:Histriones
Categoria:Bibliopolae
Categoria:Nati 1838
Categoria:Mortui 1903
Categoria:Editores
Categoria:Saturae
Categoria:Liberalismus
Petrus Gulielmus Krause

**Petrus Gulielmus Krause** (natus *Peter William Krause* Alexandriae in Minnesota die 12 Augusti 1965) est histrio, Dispositor cinematographicus, et effector Americanus.

## Nexus externi 
* 

Categoria:Actores Civitatum Foederatarum
Membrana lymphaticoidea subarachnoidalis

**Membrana lymphaticoidea subarachnoidalis**, Anglice *subarachnoidal lymphatic-like membrane* (***SLYM***) est structura anatomica, adhuc in hominibus et muribus inventa. Consideratur haec "*mater quarta*" meningum cerebri. 

Membrana consideratur mesothelialibus structuribus organorum ceterorum cavitatumque corporis similis: Vicinitatis vasa sanguinea tenuissima circumcingit; pariter inveniuntur cellulae systematis immunitatis. Appositio membranae lymphaticoideae subarachnoidalis superficiei endotheliali sinuum venosorum meningum ita vecturam liquorum inter liquorem cerebrospinalem et sanguinem venosum permittit.

## Contextus 
Adhuc meninges cerebri calculantur strata tria, ab externo ad internum: Dura mater - arachnoidea (mater) - pia mater. Apatium subarachnoidale, quod inter arachnoideam et piam iacet, putatum liquoris tantum plenum. Nunc divisio spatii subarachnoidalis ope membrana subarachnoidali ad functiones adhuc incognitas spectat.

## Notae 
* Meninges

## Nexus externi 
* *Nadja Podbregar* (06.01.2023): *Anatomie: Neue Hirnstruktur entdeckt* , cum imagine membranae
* *forskerforum.dk*: *Anna Xavier*, scientista Danica, de agnitionem partis scientificae suae ad membranae inventionem dimicat 

Categoria:Cerebrum
Categoria:Meninges
Eduardus V. Appleton

thumb|Eduardus V. Appleton.
**Eduardus Victor Appleton** (natus die 6 Septembris 1892; mortuus die 21 Aprilis 1965) fuit physicus Britannicus, qui anno 1947 Praemium Nobelianum physicae accepit, studii ionosphaerae extra stratum ozontis et undarum radioelectricarum ratione.

Alumnus Universitatis Cantabrigensis et professor Universitatis Londiniensis, atque ab anno 1948 ad annum 1965 praeses Universitatis Academicae Edinburgensis fuit.

## Notae 
## Nexus externi 
Categoria:Alumni Universitatis Cantabrigiensis
Categoria:Physici Britanniae
Categoria:Praemium Nobelianum Physicae
Categoria:Professores Universitatis Londiniensis
Categoria:Professores Universitatis Edinburgensis

Categoria:Nati 1892
Categoria:Mortui 1965
Abraham Göllnitz

**Abraham Göllnitz** (vel **Gölnitzius Dantiscanus**), Gedani saeculo XVI natus et loco ignoto post annum 1646 mortuus, fuit geographus Theodisсus, qui Latine scripsit. 

Itinera, quae per Europam fecerat, in libris suis descripsit, quorum notissimus *Ulysses Gallico-Belgicus* est. Compendium geographicum composuit ad usum discipuli sui, qui filius Christiani Thomae filii Sehested (1590–1657), cancellarii Daniae, erat.  Anno 1640 Hafniae a secretis Christiani IV regis Daniae erat.

## Notae
## Opera
* *Ulysses Belgico-Gallicus*, Lugduni Batavorum 1631, 1655
* *Compendium geographicum succincta methodo deformatus*, Lugduni Batavorum 1636, 1675

## Nexus externi
Categoria:Auctores Latini recentiores
Categoria:Geographi Germaniae
Seyhan Kurt

**Seyhan Kurt** est poeta Francico-Turcus, scriptor, anthropologus, et sociologus.

Natus est Gratianopoli in communi Bourgoin-Jallieu in Francia. Studuit Lugduni apud Scholam Ioannis Jaurès. Picturae studuit in Francia et dramatibus et historiae artis in Smyrna provincia. Annis 1992 et 1993, picturas suas in stilo abstracto et oleum pingendi arte ostendit in duabus exhibitionibus in Mersin denique ars gallery . Linguae et literarum, sociologiae, et anthropologiae studuit. Investigationes architecturae et culturae urbana in Italia et Graecia suscepit. Gradus accepit ab Ancyra Universitate ordinis linguae, historiae, et geographiae in anthropologiae. Anno 2020, Falih Rıfkı Atay *Oram Taymis* (1934) edidit, analysim politicam, sociologicam et anthropologicam observationum suarum per itinera in Anglia et Europa. In theoria et dolor societatis Ioannis Baudrillard simulatione laboravit. Commentarios conscripsit de cinematographia, architectura, immigratione, et arte moderna.

Librum suum ''From Household to Home State"' editum ab İletişim Publication anno 2021 Liber eius in commentariolo *The Review of Life Studies* Tocii ab Ahmet Testici introductus est.

Colloquia cum Seyhan Kurt de libro editae sunt in MediascopeTV, Artfulliving, Bisavblog et Hürriyet diarium. Inter 1990 et 2017 nonnulla carmina eius in sermones Francogallicum, Anglicum, Theodiscum, Graecum, et Estonicum conversa sunt.

## Scripta 
* (1993) Kapa Gözlerini "Shut Your Eyes"
* (1995) Destinos "destiny"
* (1999) Hüznün Sözyitimleri "Speechlessness of Sadness"
* (2002) On Jean Baudrillard (unpublished thesis)
* (2002) El Ilani "Hand-Out"
* (2004) Bizden Geçen Sular "Waters Running Through Us"
* (2012) Seyyah "The Voyager"
* (2017) Herkese ve Hiç Kimseye "To Everyone and No one"
* (2021) Haneden Ev Haline: *Türk Evi”nde Mimari, Düzenleme, Pratik* = *From Household to Home State: Architecture, Arrangement and Practice in "Turkish House"*

## Notae 
Categoria:Anthropologi Franciae
Categoria:Auctores Turcici
Categoria:Poetae Franciae
Categoria:Sociologi
Categoria:Scriptores Franciae
Ioannes Uphagen

**Ioannes** (Theodisce *Johann*) **Uphagen** (Gedani  die 9 Februarii 1731 natus; ibidem die 17 Novembris 1802 mortuus) fuit mercator, decurio, bibliophilus, et polyhistor Theodiscus, qui Theodisce et Latine scripsit. In Universitate Goettingensi educatus, multum peregrinabatur et libros multos collegit; naves mercatorias habuit multas, et decurio Gedani erat. Aliquot libros composuit.

## Opera selecta
* *Ehrenrettung der älteren Polnischen Geschichtschreiber*, 1774 (de historia Poloniae, 
* *Parerga historica*, 1782. 

## Nexus externi
Categoria:Alumni Universitatis Goettingensis
Categoria:Auctores Latini recentiores
Categoria:Auctores Theodisci
Categoria:Eruditi Germaniae
Categoria:Scriptores Poloniae
Collectus tabularum cenatoriarum Divionensis

[thumb|Tabula cenatoria [popinae *Véry Frères* anno fere 1792 impressa]]
**Collectus tabularum cenatoriarum Divionensis**, vulgo *Collection des menus de la bibliothèque municipale de Dijon* Divione apud bibliothecam municipalem servatur.

Primitiae huius collectionis ex archivo familiae Muteau, anno circiter 1922 ad bibliothecam dato, extractae sunt. Anno fere 1985 diurnarius Ioannes Bourgeois tabulas circa 500 dedit; annis 2010 et 2011 tabulae circa 5 000 quas Mauritius Piat congesserat acceptae sunt; anno 2017  archimagirus praesidum Francicorum tabulas cenarum principalium fere 1 100 dono dedit.

## Notae 
## Bibliographia 
[thumb|Tabula cenatoria popinae *[Les Trois Frères Provençaux* anno fere 1810 impressa]]
* Caroline Poulain, ed., ''Histoire(s) de menus: Potage tortue, buisson d'écrevisses et bombe glacée*. Lutetiae: A. Viénot, 2011
* Caroline Poulain, ed., *Manger et boire entre 1914 et 1918*. Editions Snoeck, 2016 De hoc libro
* 

## Nexus externi 
* "Menus de la bibliothèque municipale de Dijon": series imaginum apud Bibliothecam Nationalem Francicam
* 
* "Fonds gourmand de la bibliothèque de Dijon"
* Rubrique "Menus" apud *Happy Apicius*
* "L’histoire des menus" apud *La Boîte verte''
* 
* Caroline Poulain, "Potage tortue, buisson d'écrevisses et bombe glacée ... Histoire(s) de menus" apud *Les Mots des anges*
* 

Categoria:Tabulae cenatoriae
Categoria:Bibliotheca municipalis Divionensis
Iacobus Triglandius III

[thumb|Iacobi Triglandii III imago, anno ca. [1700 fortasse ficta.]]
**Iacobus Triglandius III**, (apud se **Iacobus Triglandius J.F. J.N.**, vulgo saepissime **Iacobus Triglandius iunior**; Harlemi die 8 Maii anno 1653 natus; Leidae die 22 Septembris 1705 defunctus), fuit theologus et Hebraista Christianus Batavicus ac professor et bis Rector Magnificus Academiae Lugduno-Batavae.

## Vita 
Iacobus Triglandius III, anno 1653 Harlemi, parentibus Iacobo Triglandio II et Iohanna de Marees, natus, anno vero 1664 inter unius mensis spatium, cum patre tum matre privatus est. Pueri curam susceperunt avunculus Daniel de Marees et patruus Cornelius Triglandius, quorum hic etiam Guilielmi Auriaci paedagogus fuerat, et utrumque adulescentem alteri commendavit.

Anno 1667 Iacobus studia suscepit Harderovici in Academia Gelro-Zutphanica, apud patruum alterum Theodorum Triglandium iuris professorem deversatus.

## Notae 
## Nexus externi 
Categoria:Auctores Latini recentiores
Categoria:Hebraistae
Categoria:Professores Academiae Lugduno-Batavae
Categoria:Scriptores Nederlandiae
Categoria:Theologi
Categoria:Nati 1653
Categoria:Mortui 1705
Carolus Schuberth

**Carolus** vulgo *Karl* **Schuberth** (natus die 25 Februarii 1811 Magdeburgi, mortuus die 22 Iulii 1863 Turici) musicus Germanicus fuit.
## Vita
Discipulus Friderici Dotzauer ab anno 1828 itinera quaestuaria efficacia fecit. Inde ab anno 1835 Petropolis eum sartum et tectum conservavit. Ibi enim rector musicae universitarius, dux Capellae cantatorum regiae necnon seminarii theatrici aulici inspector factus est; et in Russia usque mortem mansit. Schubert etiam musicographus in rebus cameralibus fuit et concentuum multitudinem moderabatur atque disponebat. 

Anno 1847 in Suecia fuerat; anno 1848 in Academiam musciam Holmiensem cooptatus est.  

## Nexus externi 
*
Carolus Schuberg

**Carolus** vulgo *Karl* **Schuberg** (natus die 16 Iulii 1827 Caroli Hesychii, mortuus ibidem die 17 Aprilis 1899) fuit saltuarius Germanicus.

## Vita
Schuberg, Heidelbergae anno 1855 subdistrictus inspector creatus, anno 1859 ad Rheinbischofsheim (Rheinau) et Rheinbischofsheim (Badenweiler) iit. ubi in saltuarium principem promotus est. Anno autem 1867 professor in Polytechnico Carolsruhensi creatus est, atque ex anno 1873 experimenta practica in silvis observabat et dirigebat. 

Schuberg exaravit »Der Waldwegbau und seine Vorarbeiten« (Berolini 1873–75); »Aus deutschen Forsten«, I: Weißtanne, II: Rotbuche (Tubingae 1888 et 1894); »Formzahlen und Massentafeln für die Weißtanne« (Berolini 1891); »Zur Betriebsstatistik im Mittelwalde« (Berolini 1898). Insuper commentationes scientificas edi iussit in »Badische Biographien« (domini Weech; Carolsruhae 1875) necnon in opere statistico praetitulato »Das Großherzogtum Baden« (Carolsruhae 1885).

## Nexus externi
*Vicifons
*"Schuberg, Karl", scripsit Richard Heß apud: *Allgemeine Deutsche Biographie*, tomus 54 (1908), p. 223–227 (hic in interreti)

Categoria:Germani
Categoria:Magistri
Categoria:Saltuarii
Kde domov můj

thumb|Hodiernus hymni nationalis Bohemiae textus.
**"Kde domov můj"** (Bohemice, 'Ubi domus mea?') est hymnus nationalis Rei publicae Bohemicae, qui Francisco Škroup compositore, Iosepho Caietano Tyl fabularum scriptore compositus est.

## Historia
Carmen pro  comoedia *Fidlovačka aneb Žádný hněv a žádná rvačka* (sive 'Fidlovačka seu Nulla ira et nulla rixa') scriptum est. Die 21 Decembris 1834 in Theatro Statuum Regnorum Pragensi Carolo Strakatý moderante initium auspicavit. Carmen autem pristinum duas strophas continebat, quarum prima tantummodo in hymnum nationalem assumpta est.

Postquam Cechoslovacia anno 1918 rite constituta est, homines primo hymnum Bohemicum, secundo hymnum Slovaciae modulari solebant.

## Textus 
Textus hic et in litteris auctorum Škroup/Tyl et in legibus de hymno constituendo 3/1993 et 154/1998 fulcitur.

## Nexus externi
*cantus mensis

## Notae 
Categoria:Cechia
Categoria:Hymni nationales
Categoria:Musica 1834
Categoria:Scripta 1834
Franciscus Iosephus Dumbeckius

**Franciscus Iosephus Dumbeckius** (Theodisce *Franz Joseph Dumbeck*), die 21 Novembris anno 1791 in Mingolsheim natus et 2 Iunii 1842 in Ziegelhausen prope Heidelberga, mortuus, fuit historicus et geographus Theodisсus, qui Latine scripsit.  

In universitatibus Friburgensi et Heidelbergensi educatus, ab anno 1819 in Academia Lovaniensi docuit; ab anno 1825 ad 1827 rector huius Academiae erat. 

## Opera
* Geographia pagorum vetustae Germaniae cisrhenanorum, proxime quidem Rhenum a Basilea ad Moenum Fl. sitorum, quales fere saec. XII. fuere, praemio ornata praemisso prooemio de pagis, et adjectis observationibus longioribus, indicibus copiosis et tabulis aeneis. Reimer, Berolini 1818 
* Historiae universae tabulae ethnographico-periodico-synchronisticae. Reimer, Berolini 1820.
* Oratio Commentariis illustrata de re publica literata. Lovanii1827.

## Nexus externi
Categoria:Auctores Latini recentiores
Categoria:Historici Germaniae
Categoria:Geographi Germaniae
Categoria:Scriptores Belgicae
Categoria:Professores Universitatis Publicae Lovaniensis
Categoria:Alumni Universitatis Friburgensis Brisgaudiae
Categoria:Alumni Universitatis Heidelbergensis
Puteus Margaritae (Vimaria)

thumb|Puteus Sanctae Margaritae, in vico Altschöndorf
[thumb|[Monumentum vici.]]

**Puteus Sanctae Margaritae**  (Theodisce *Margaretenbrunnen*) invenitur Vimariano in vico Schöndorf  rectius in eius vetere parte orientali (*Altschöndorf*), quae mentionem suam primam anno 1358 habuit. Cuius in memoriam monumentum signis vici ornatum anno 2008 erectum est. Ista autem signa visitatores incolarum quaestus docent, qui pastores agricolae pecuarii fuisse dicuntur.

## Aspectus
Nomen ducitur a patrona et sancta Margarita Antiochensi. Cupa usque ad fontes aqua funibus e specu hauritur. Super autem fulcrum tegmentum ligneum positum est, cum pelvis unum metrum alta et orbiculata sit. Haud procul a stagno distat, quod tubis cum puteo coniunctum esse videtur. Via strata nomen *Am Teich* a stagno habet. 

In opusculo de puteis Vimarianis, quod Ioannes Ioachimus Leithner pepigit, historia istius putei paucis verbis tractatur. In puteo tabula affixa est in qua memoria fit de diligentibus societatis *Heimatverein Schöndorf* sodalibus, mense Iunio anni 2000 operam dantibus. Omnia ad imaginem vici generalem adapta sunt.
 
## Nexus externi
* Situs interretialis tribui proprius.
*de aquarum gestione in tribu Schöndorf

## Notae
Vimaria
Categoria:Vimaria
Tuisco Ziller

**Tuisco** vulgo *Tuiskon* **Ziller**  (natus die 22 Decembris 1817 Wasungen, mortuus die 20 Aprilis 1882 Lipsiae) paedagogus et iuris peritus Germanicus fuit.  

## Vita
Postquam philologiae in Universitate Lipsiensi studuit Mainingiae discipulos docuit. Iam anno 1850 Lipsiae revenit tamquam studiosus utrisque iuris. Habilitatio facta est anno 1853, unde privatim docebat. Theoriam instruendi ex anno 1854 amplexus et paedagogia inflammatus septem annis post seminarium paedagogicum cum schola experimentis practicis exposita condidit. Nonnulli discipuli scholae istius Ioannis Friderici Herbart ex anno 1868 proximitatem domini Ziller quaerebant: tunc societas »Verein für wissenschaftliche Pädagogik«. Anno 1864 Ziller professor exterordinarius in philosophicis creatus erat.

## Gravitudo
Ziller scripsit: »Einleitung in die allgemeine Pädagogik« (Lipsiae 1856); »Die Regierung der Kinder« (Lipsiae 1858); »Grundlegung zur Lehre vom erziehenden Unterricht« (Lipsiae 1865); »Herbartische Reliquien« (Lipsiae 1871); »Vorlesungen über allgemeine Pädagogik« (Lipsiae 1876; ab editione tertia »Allgemeine Pädagogik« , edidit Just, 1892); »Allgemeine philosophische Ethik« (Lipsiae 1880). 

Annis inter 1860 et 1865 una cum Friderico Henrico Allihn edidit periodicum »Zeitschrift für exakte Philosophie« (Cothenae), ex anno 1865 cum Ludovico Friderico Georgio Ballauf »Monatsblätter für wissenschaftliche Pädagogik« (Lipsiae). Quod ultimum anno 1868 successorium habuit nomine »Jahrbuch des Vereins für wissenschaftliche Pädagogik«. 

## Nexus externi
*de praelectionibus Lipsiae habitis
*catalogus professorum Lipsiensium 
*"Ziller, Tuiskon" - scripsit Wilhelm Rein apud: *Allgemeine Deutsche Biographie*, tomus 45 (1900), p. 227–229 (tie ĉi interrete)
Melodrama (textus)

[thumb|upright=1.2|[Scaena secundae scaenae primi actus ab Iosepho Bertoja pro prima *Rigoletto* actione designata.]]
**Melodrama** (Italiane *melodramma,* pl. *melodrammi*) est textus sive libellus operaticus, aut etiam opera ipsa. Quod vocabulum saeculo undevicensimo sensu multo strictiori adhibetur a musicologis ad novitates in primis libellis Italicis describendas, ut in *Rigoletto* et *Un ballo in maschera*. Inter eius proprietates numerantur momentum burgensium dramatum Francicorum, protagonistae muliebres pro maribus, et ludi in actione pro choro incipiendi.
 
Melodrama non confundendum est cum melodramate sensu aut scaenico Victoriano (dramate gravitatis auctae) aut declamatione dicta, musica subsidiaria adiuncta (Italiane *melologo*).

## Notae
## Bibliographia
*Budden, Julian. 1992. "Melodramma." *The New Grove Dictionary of Opera,* ed. Stanley Sadie. Londinii. ISBN 0-333-73432-7.
*Smith, Patrick. 2003. "The Tenth Muse." *Harvard Dictionary of Music,* ed. quarta. Cantabrigiae in Massachusetta: Harvard University Press.

Categoria:Terminologia operatica
Categoria:Verba Italiana mutuata
Percy W. Bridgman

thumb|Percy W. Bridgman

**Percy Gulielmus Bridgman** (natus die 21 Aprilis 1882; mortuus die 20 Augusti 1961) fuit physicus Americanus, qui anno 1946 Praemium Nobelianum physicae accepit studii pressionis altae ratione. Etiam methodi scientificae de philosophia scientiae studuit.

Alumnus Universitatis Harvardianae et professor eiusdem universitatis fuit.

## Notae 
## Nexus externi 
Categoria:Alumni Universitatis Harvardianae
Categoria:Physici Civitatum Foederatarum
Categoria:Praemium Nobelianum Physicae
Categoria:Professores Universitatis Harvardianae
Owen Chamberlain

**Owen Chamberlain** (natus die 10 Iulii 1920; mortuus die 28 Februarii 2006) fuit physicus Americanus qui anno 1959 Praemium Nobelianum physicae una cum Aemilio Segrè accepit ob investigationem antiprotonis, qui est particularum subatomicarum genus.

Alumnus fuit Universitatis Californiensis Berkeleiensis atque Universitatis Chicaginiensis. Anno 2006 morbo Parkinsoniano mortuus est.

## Notae 
## Nexus externi 
Categoria:Alumni Universitatis Chicagoensis
Categoria:Physici Civitatum Foederatarum
Categoria:Praemium Nobelianum Physicae